Խեղճ մեր կանանց անունն է բամբասող դուրս եկել, այնինչ ամուսինները նրանցից ավելի շատ են. այդ հայի դատարկախոսությունը որ կա, ամենաչսիրած բանս է…	Ռոստով, ասում են, բազարի մեջտեղում մի ռուսի ժամ են շինում, ասում են…	Հա՛յ գիտի, հա՛յ, մեր ոսկի Նախիջևանը հիմնահատակ կործանվեց, բայց առաջվա գյուղերից էլ վատ Ռոստովը քանի գնում մեծանում է, զուգվում է, գեղեցկանում, հարստանում է... բայց այդ բոլորի պատճառը էլի մենք ենք…	Այն մեր ժամերի փողի կռիվը որ կա՛, բոլորովին կորցրեց մեր քաղաքը. հա՛մ փողներս կորցրինք, հա՛մ անուններս կոտրեցինք, հա՛մ էլ աշխարհի առջև խայտառակ եղանք, հա՛մ էլ մինչև այս օրս արած սխալներս չենք հասկանում ու բանը ուղղել չենք կարողանում...